EuroBench/eurobench-wiki-et-topics huggingface dataset:
Teema: Poliitikud
Jefferson Finis Davis (3. juuni 1808 Fairview, Kentucky – 6. detsember 1889 New Orleans, Louisiana) oli Ameerika Ühendriikide poliitik ja Ameerika Riikide Konföderatsiooni president aastail 1861–1865. Jefferson Davise isa oli pärit Georgia osariigist, kuid tema esivanemad olid välja rännanud Walesist. Tulevase presidendi ema oli USA Lõuna-Carolina osariigist pärit šotlanna. Pere elaski algul Georgia osariigis. Seal sündisid ka nende esimesed viis last. Seejärel kolisid nad farmi Kentucky aladele, kus tänapäeval asub Fairview' küla. Jefferson Davise lapsepõlves asus perekond elama Wilkinsoni maakonda Mississippi osariigis. Õppinud algul maakonnakoolis ja seejärel Transylvania Ülikoolis, astus ta 1824. aasta 16-aastaselt Ameerika Ühendriikide Sõjaväeakadeemiasse West Pointis New Yorgi osariigis. Pärast akadeemia lõpetamist 1828. aastal asus ta leitnandi auastmes tegevteenistusse. Teeninud ka riigipiiril, osales Davise üksus 1832. aastal sõjas soogi indiaanihõimu pealiku Musta Haukaga. Juunis 1835 läks Davis armeest erru ja abiellus. Tema esimene abikaasa oli Sarah Knox Taylor, tollase koloneli ja hilisema Ameerika Ühendriikide presidendi Zachary Taylori tütar. Nad asusid elama Jeffersonile kuuluvasse istandusse Brierfieldis Vicksburgi lähistel. Kuid Sarah suri vaid kaks kuud pärast laulatust malaariasse ja Davis veetis kurbusest seitse aastat oma istanduses üksinduses. 26. veebruaril 1845 abiellus Jefferson Davis Varina Anne Howelliga. Sama aasta novembris valiti Davis Demokraatliku Partei esindajana Ameerika Ühendriikide Kongressi Esindajatekotta, kus ta teenis 1846. aasta juunini. Sel ajal puhkenud Ameerika-Mehhiko sõja tõttu loobus ta oma kohast Kongressis ja suundus Mississippi vabatahtlike üksuse juhina rindele. Ta paistis silma lahingutes Monterrey ja Buena Vista all. Sõjast tagasi pöördumise järel valiti Davis 1847 asendusliikmeks Ameerika Ühendriikide Senatis sama aasta mais surnud Mississippi senaatori Jesse Speighti asemel. Aastal 1850 valiti Davis uuesti Mi
Teema: Jõed
Sosva jõgi on jõgi Venemaal Sverdlovski oblastis Toboli valglas. Jõe ülemjooksul paikneb Denežkin Kameni looduskaitseala. Sosva jõe pikkus on 635 km, valgla pindala 24 700 km². Jõgi saab alguse Põhja-Uurali idanõlvadelt ja voolab läbi Lääne-Siberi madaliku. Enamik jõe veest pärineb sulanud lumest. Kesk- ja alamjooksul kõigub veetase 5–6 meetri ulatuses. Äravool suudmest 140 km kaugusel on 113 m³/s, suurim 2210 m³/s ja vähim 4,48 m³/s. Novembri algusest aprillini on Sosva kaetud jääga. Parvetatav ja laevatatav kuni 333 km kaugusel suudmest. Jõe kaldal asuvad Sosva, Denežkino, Maslovo , Marsjatõ, Andrianovitši, Sosva. Lisajõed on Vargan, Voltšanka, Turja, Kakva, Ljalja, mis suubuvad jõkke paremalt.
Teema: Filmid
"¿¡Revolución!?" on Québeci ajakirjaniku ja filmimehe Charles Gervais' 2006. aastal valminud poliitiline dokumentaalfilm Venezuela presidendi Hugo Cháveze juhitud Bolívari revolutsioonist Venezuelas. Filmi produtseeris Télé-Québec. Filmis näidatakse teiste seas Hugo Chávezt, José Vicente Rangeli, Julio Borgest ja Donald Rumsfeldi. Filmi ajendas aprillis 2005 kuuldud uudis, et Hugo Chávez otsustas venezuelalastele tasuta laiali jagada miljon eksemplari "Don Quijotet".
Teema: Linnud
Kingnoklased (Balaenicipitidae) on pelikaniliste seltsi kuuluv lindude sugukond. Sugukonna ainus retsentne perekond on kingnokk, mille ainus liik on kingnokk (Balaeniceps rex). Sugukonda kuuluvad ka väljasurnud perekonnad Goliathia ja Paludavis.
Teema: Poliitikud
Hermann Georg Willibald Koch (2. aprill 1882 Võru – 29. märts 1957 Lüdersfeld) oli Eesti poliitik, advokaat ja tsemenditööstur. Hermann Koch õppis Tartu ja Pärnu gümnaasiumis ja aastatel 1901–1906 Tartu Ülikoolis õigusteadust. Hermann Koch oli 1918–1919 Eesti Ajutises Valitsuses Saksa vähemusasjade minister, I Riigikogu, V Riigikogu liige. I Riigikogus oli Hermann Koch amnestia komisjoni, rahaasjanduse komisjoni, eelarvekomisjoni, haiguskinnitusseaduse erikomisjoni, töökaitse komisjoni, Vabadussõjast osavõtnud kõrgematele sõjaväelastele autasu andmise seaduse läbivaatamise erikomisjoni ja tolliseadustiku läbivaatamise erikomisjoni liige. Aastatel 1913–1940 tegutses Hermann Koch advokaadina Tallinnas. Lisaks oli ka ettevõtete "Port Kunda" ja "Asserin" juhatuse esimees 1920.–1930. aastatel, 1920. aastal Eestimaa Kindlustuse Aktsiaseltsi asutajaliige ning Põhja paberi- ja puupapivabrikute juhatuse liige. Tema vend oli Saksa vähemusrahvuse kultuuriomavalitsuse president Harry Koch. Emigreerus Umsiedlung'i käigus 1941. aastal Saksamaale., naasis 1941. aasta sügisel ja oli Saksa okupatsiooni ajal organisatsioonis "Todt" tsemenditööstuse juht Eestis.
Teema: Jõed
Armeenia jõed on osa Kaspia mere või Sevani järve vesikondadest. Läbi ajaloo on assüürlased kutsunud Armeeniat Nairiks, mis tähendab "järvede ja jõgede maa". Armeenias on 16 jõge, mis on üle 50 km pikad. Pikimat jõge, Araksi, on Vanas Testamendis mainitud kui üht neljast Eedeni aia pühast jõest. Armeenias on umbes 9480 jõge ja väikest oja.
Teema: Mäed
Hombori mägi on mägi Malis Mopti piirkonnas, Hombori linna lähistel. Kõrgeim punkt (1153 meetrit) on ühtlasi Mali kõrgeim punkt. Oluline arheoloogiline piirkond, mis asustati umbes 2000 aastat tagasi.
Teema: Poliitikud
Tomas Venclova (sündinud 11. septembril 1937 Klaipėdas) on leedu tõlkija, luuletaja, esseist, dissident. Ta on lõpetanud 1960. aastal Vilniuse Ülikooli leedu filoloogina. Ta on õppinud Tartu Riiklikus Ülikoolis ja saanud tugevaid mõjutusi Juri Lotmani töödest.
Teema: Linnud
Pütilised (Podicipediformes) on selts veelinde lindude klassis. Pütiliste hulka kuulub ainult üks sugukond – pütlased (Podicipedidae). Ka kõik teadaolevad fossiilsed pütilised kuulusid sellessesamasse sugukonda ja tänapäevastesse perekondadesse.
Teema: Linnud
Viirpapagoi (Melopsittacus undulatus) on Austraalia päritolu papagoiline. Ta on viirpapagoi perekonna (Melopsittacus) ainus liik. Viirpapagoi looduslik levila on üksnes Austraalias. Viirpapagoi eluiga võib olla 8–14 aastat. Isased viirpapagoid suudavad hääli imiteerida. Alates 1850. aastaist on viirpapagoisid kasvatatud ja aretatud puurilindudena. Viirpapagoide nokavärvus tähistab nende sugu: pruun - emane ja sinine - isane. Viirpapagoi nime päritolu on ebaselge. Esmakordselt registreeriti 1805. aastal, viirpapagoid on populaarsed lemmikloomad kogu maailmas nende väiksuse, odavate hindade ja inimkõne jäljendamise võime tõttu. Tõenäoliselt on nad kodustatud koera ja kassi järel maailmas populaarsuselt kolmas lemmikloom .
Teema: Mäed
Matterhorn ehk Cervino (vastavalt saksa ja itaalia keeles) on mägi Penniini Alpides Šveitsi-Itaalia piiril. Mäe kõrgus on 4478 meetrit. Mäel on terav tipp ja järsud nõlvad, eriti lõunaküljel. Esmavallutusel 14. juulil 1865 hukkus seitsmest mägironijast neli. Järgneva 130 aasta jooksul on Matterhorn nõudnud üle 500 ohvri ja on üks surmatoovamaid tippe Alpides. Kõige rohkem kasutatakse tipputõusuks Hörnli rada (Šveitsi poolelt) ja Lioni rada, mis on tehniliselt raskem (Itaalia poolelt).
Teema: Meditsiin
Hospidallaev, ka haiglalaev, laatsaretlaev (inglise keeles hospital ship, saksa keeles Lazarettschiff, vene keeles госпитальное судно), on haigete raviks ja transpordiks valmistatud või kohandatud mereväe abilaev või tsiviillaevanduse eriotstarbeline laev.
Teema: Linnud
Kondorilised (Cathartiformes) on selts linde. Enamasti käsitletakse seda rühma aga mitte seltsi, vaid sugukonnana – kondorlased (Cathartidae) seltsis pistrikulised.
Teema: Kirjanikud
Miguel Ángel Asturias Rosales (19. oktoober 1899 – 9. juuni 1974) oli Guatemala kirjanik ja diplomaat (Guatemala suursaadik Pariisis). 1967. aastal sai ta Nobeli kirjandusauhinna. Asturias sündis kohtuniku perekonnas. Ilukirjandust hakkas kirjutama 1920. aastate lõpul Pariisis. Tema esimene raamat "Leyendas de Guatemala" ('Guatemala legendid') ilmus 1930. aastal. Tema esikromaan "El Señor Presidente" ('härra president') valmis 1933. aastal, kuid trükki jõudis 1946. aastal. Romaan "Hombres de maíz" ('maisiinimesed') 1949 ning aasta hiljem valmis esimene osa Asturiase peateosest, triloogia esimene raamat "Marutuul". Sellele järgnesid "Roheline paavst" (1954) ja "Maetute silmad" (1960). Hiljem ilmusid romaanid "Keegi mulatinaine" (1963) ja "Kevaduim" (1965). Lisaks romaanidele on ta kirjutanud luulet. Tema esimene suurem luuleraamat ilmus 1949. aastal. Asturiase jutustus "Nädalalõpp Guatemaalas" (1959) on ilmunud sarjas "Loomingu Raamatukogu". Teda on tunnustatud ka Lenini rahupreemiaga.
Teema: Kirjanikud
Siin on loetletud rooma kirjanikke. Apuleius Ausonius Caesar Calpurnius Siculus Cato Vanem Catullus Cicero Claudianus Cornelius Gallus Curtius Rufus Ennius Fronto Gellius Horatius Juvenalis Livius Lucanus Lucilius Lucretius Martialis Minucius Felix Naevius Ovidius Persius Petronius Phaedrus Plautus Plinius Noorem Propertius Prudentius Sallustius Seneca Statius Sulpicia Tacitus Terentius Tibullus Valerius Flaccus Vergilius Vitruvius
Teema: Jõed
Tipitapa jõgi (Río Tipitapa) on jõgi Nicaragua lõunaosas. See voolab välja Managua järvest ja suubub Nicaragua järve. Jõe pikkus on 35 km. 2010. aastal tõusis Tipitapa jõgi üle kallaste ja tekitas üleujutusi. Selle põhjustas viimase 50 aasta suurim veetaseme tõus Managua järves, mille ainsaks väljavooluks on Tipitapa. Sellise veetõusu põhjustas troopiline torm Matthews. Tavaliselt vähem kui 100 meetrit lai jõgi kasvas rohkem kui 500 meetri laiuseks ning selle kiire vool haaras kaasa kõik oma teel ja ujutas üle kaldal olevad majad. Suur osa elanikke pidi oma kodudest lahkuma. Lähiminevikus on olnud neli sarnast üleujutust: 1974. aastal orkaani Fifi ja 1988. aastal orkaani Jeanne tõttu, 1998. aastal põhjustas selle orkaan Mitch ja 2008. aastal troopiline torm.
Teema: Meditsiin
Biomeditsiin (inglise biomedicine) ehk teoreetiline meditsiin on meditsiini, bioloogia jt loodus- ja tehnikateadustega seotud arstiteaduse haru. Biomeditsiin keskendub põhiuuringutele.
Teema: Filmid
"Kirjad Iwo Jimalt" (jaapani keeles 硫黄島からの手紙) on filmiauhindadega Oscar ja Kuldgloobus pärjatud USA sõjafilm, mille lavastas Clint Eastwood. Film räägib Iwo Jima lahingust USA ja Jaapani vahel Teise maailmasõja ajal ja vaatab seda kahe jaapani sõjaväelase vaatenurgast, kes peavad abitult pealt vaatama, kuidas nende kaasvõitlejad üksteise järel lahingus hukkuvad.
Teema: Poliitikud
Magnus Wilhelm von Nieroth (vene: Магнус-Вильгельм фон Нирот; maetud 12. veebruar 1770) oli baltisaksa päritolu Eestimaa rüütelkonna poliitik ja mõisnik. Magnus Wilhelm von Nieroth sündis Kaarli, Nurme ja Kodila mõisniku Adam Reinhold von Nierothi ja Maastrichtis sündinud Katharina Fonki pojana. Ta oli Eestimaa rüütelkonna peamees aastatel 1744–1747 ja Eestimaa maanõunik 1747–1760. Talle kuulus Kaarli mõis Virumaal, mis oli päritud vanavanaisalt Karl von Hastferilt (surnud 1665), kes oli aastatel 1653–1659 samuti Eestimaa rüütelkonna peamees. Karl von Hastfer oli vanema venna Heinrichiga (surnud umbes 1663) jaganud Sommerhusen-i mõisa 1642. aastal Kaarli (Alt-Sommerhusen) ja Sõmeru (Neu-Sommerhusen) mõisaks. Viimane jäi 18. sajandi lõpuni Hastferite suguvõsa kätte.
Teema: Filmid
"Me peame rääkima Kevinist" (inglise keeles "We Need to Talk About Kevin") on Briti režissööri Lynne Ramsay 2011. aastal lavastatud mängufilm, mis valmis Suurbritannia ja Ameerika Ühendriikide koostööna. Filmi põhitootjaks oli stuudio BBC Films. Film põhineb USA kirjaniku Lionel Shriveri samanimelisel romaanil.
Teema: Filmid
"Robinsonid" (inglise Meet the Robinsons) on 2007 valminud Walt Disney animastuudio joonisfilm, mis põhineb William Joyce'i raamatul "A Day with Wilbur Robinson" (1990).
Teema: Meditsiin
Desinfektsioon ehk desinfitseerimine on mikroorganismide hävitamine elututelt objektidelt füüsikaliste protseduuride või keemiliste ainete kasutamisega. Neid aineid nimetatakse desinfitseerimis- ehk desoaineteks. Bakterite eosed ja teised suhteliselt resistentsed organismid (mükobakterid, seened), sh viirused, võivad seejuures säilitada eluvõime.
Teema: Poliitikud
Marija Ivanova Gabriel (bulgaaria Мария Иванова Габриел, sünninimi Nedelčeva; sündinud 20. mail 1979) on Bulgaaria poliitik ja partei GERB liige, alates 6. juunist 2023 kuni 9. aprillini 2024 Bulgaaria asepeaminister ja välisminister. Ta on ka endine Euroopa Komisjoni volinik.
Teema: Jõed
Singapuri jõgi on jõgi Singapuri saarel Singapuris Kesk-Singapuri ringkonnas. Jõgi saab alguse saare keskosast. Selle pikkus on 11 km. Jõe suudmes asus 13. sajandil asula, mille juurde tekkis sadam. Üle jõe on rajatud üle kümne silla.
Teema: Meditsiin
Keskmiseks inimeseks ehk standardinimeseks ehk ideaalinimeseks (inglise standard man, reference man, reference person) nimetatakse kujutletavat (teoreetilist) inimese (indiviidi) mudelit. Ideaalinimest iseloomustavad teatud inimrühma omaduste keskmised väärtused, näiteks keskmine vanus, füüsiline vastupidavus, tervislik seisund ja keskmine laste arv. Tänapäeval võidakse keskmise inimese mõistet kasutada ka muudes valdkondades peale statistika.
Teema: Poliitikud
Gerhard Johann von Löwenwolde (vene keeles Гергард (Герхард) Иоганн Левенвольде) (surnud 26. aprill 1723) oli baltisaksa päritolu Rootsi ja Venemaa keisririigi sõjaväelane ning riigitegelane, salanõunik, parun.
Teema: Mäed
Kolgata on paik väljaspool Jeruusalemma müüre 1. sajandi alguses pKr, kus väidetavalt toimus Jeesuse Kristuse ristilöömine. Nimi Kolgata on eesti piiblikeele mugandus kreeka nimest Golgotha Uues Testamendis. Selle aluseks on omakorda arameakeelne nimi, mille kujuks on traditsiooniliselt oletatud Gûlgaltâ (kuid on ka teisi variante); piibel tõlgendab seda "pealuu paigana" – kreeka keeles Κρανίου Τόπος (Kraniou Topos) ja ladina keeles Calvariae Locus (siit ka inglise Calvary).
Teema: Mäed
Suur Munamägi on kõrgendik (küngas) Võrumaal Haanja kõrgustikul Haanja külas. Künka kõrgus on 317,4 m, suhteline kõrgus on umbes 60 m. Suure Munamäe tipp on Baltimaade – sh Eesti – kõrgeim koht. Suur Munamägi on tekkelt moreenkünnisel lasuv mõhn. Suure Munamäe tipus asub 1939. aastal valminud Suure Munamäe vaatetorn. Vaatetorni kõrgus on 29,1 m. Suur Munamägi asub Haanja küla lõunaserva lähedal. Lõuna pool asub lähedal Plaksi küla põhjaserv. Kõrgendikest jäävad Vällamägi põhja ja Tsälbämägi lõunasse. Idas asub Vaskna järv. Kirjalikult on seda esmamainitud 1790. aastal kujul Munna Mäggi. 1798. aastal nimetati seda Muña Mäggi ja Eyer Berg. Kõrgendik asus Rõuge kihelkonnas. Nimi on saadud pinnavormi kuju võrdlemisest munaga. Selline võrdlus on sagedane, vanal Võrumaal leidus vähemalt 19 Munamäge. Sellegipoolest kutsutakse seda küngast kohalikus kõnepruugis lihtsalt Munamäeks. Eesti kõrgeima pinnavormina on Suur Munamägi üks Eesti rahvuslikke sümboleid ja leidnud kultuuris laia kajastust. Muuhulgas inspireeris Munamäelt avanenud vaade kirjanik Juhan Kunderit luuletuseks, milles on read: "Kui siit pilve piirilt alla vaatan / üle õitsva Eestimaa, / rõõmulaule siis maailma saadan, / hüüan pikse häälega: / Siin on ilus elada!"
Teema: Mäed
Kamerun (prantsuse Mont Cameroun; mäetipu kohalik nimi: Fako) on tegevvulkaan Aafrikas Kamerunis. Vulkaani kõrgus on 4095 meetrit. Vulkaan koosneb peamiselt basaldist ja trahhübasaldist.
Teema: Filmid
"Kevadine kärbes" on 1986. aasta Eesti animafilm. Filmi režissöörid on Hardi Volmer ja Riho Unt. Filmi tootis Tallinnfilm. Filmile kirjutas muusika Lepo Sumera. Film on tehtud A. H. Tammsaare miniatuuri "Kärbes, prussakas ja ämblik" motiividel.
Teema: Linnud
Pistrikulised (Falconiformes) on lindude selts. Süstemaatikas puudub üksmeel selles, millised sugukonnad sellesse seltsi kuuluvad. Laiemas mõttes (eesti keeles varem kullilised) haarab pistrikuliste selts haugaslased, pistriklased, kondorlased, kalakotkaslased ja kurgkotkaslased. Pistrikulised kitsamas tähenduses (Falconiformes) sisaldavad neist ainult pistriklaste sugukonda; süstemaatikates, mis eraldavad pistriklased omaette seltsi alla, arvatakse ülejäänud sugukonnad haukaliste seltsi.
Teema: Poliitikud
Parun Alexander Philipp von Saltza (vene: Александр Иванович (Филиппович) Зальца), (29. mai (18. mai vkj) 1757 Hõbeda mõis – 14. november (2. november vkj) 1821 Tallinn) oli baltisaksa poliitik. Alexander Philipp von Saltza sündis Hõbeda mõisniku Philipp Johann von Saltza ja Fabiana Helena Renata von Wrangelli pojana. 1795–1796 oli ta Eestimaa kubermangu aadlimarssal ja 1796–1800 Eestimaa rüütelkonna peamees. Hiljem oli ta 1800–1809 Eestimaa maanõunik ja Eestimaa asekuberner 6. jaanuarist 1809 kuni 17. veebruarini 1816. Talle kuulusid Hõbeda ja Andja mõis ning ta oli Lagedi mõisa rentnik. Parun Alexander Philipp von Saltza on maetud Mõigu kalmistule.
Teema: Filmid
"Pangarööv" on Eesti 2009. aasta põnevusfilm, mille on lavastanud Andrus Tuisk. Filmivõtted toimusid 2008. aasta 7. juulist 15. augustini peamiselt Tallinnas, Leigol ja Rõuges. Filmi idee oli õhus juba aastaid, kuid kuni 2008. aastani polnud Eesti Filmi Sihtasutus rahataotlust rahuldanud. Selle aja jooksul vahetati välja peaosatäitja: Rein Oja asemel hakkas peaosalist Madist mängima Hannes Kaljujärv. Algselt oli mõeldud teha sellest lastefilm. Film esilinastus 2009. aasta 23. oktoobril. Linastumise avanädalavahetusel käis seda vaatamas 2074 inimest. Ühtekokku kogus film Eesti kinodes 2009. aasta jooksul 6575 vaatajat. "Pangaröövi" tegemisest on teinud dokumentaalfilmi pealkirjaga "Inimhingede insenerid" Kristjan Svirgsden.
Teema: Filmid
"Hr. Nobody" (inglise Mr. Nobody ) on 2009. aastal linastunud Belgia draamafilm, mille lavastas Jaco Van Dormael. Filmis mängivad Jared Leto, Sarah Polley, Diane Kruger ja Linh Dan Pham. Eesti kinodesse jõudis "Hr. Nobody" 10. detsember 2010.
Teema: Linnud
Tormilinnulised ehk toruninalised (Procellariiformes) on lindude selts. Seltsi kuulub neli retsentset sugukonda: albatroslased (Diomedeidae) Oceanitidae tormilindlased (Procellariidae) tormipääsulased (Hydrobatidae) Seltsi kuulub ka väljasurnud sugukond Diomedeoididae. Eestis on kohatud kolme selle seltsi esindajat: põhja- ja baleaari tormilindu ning põhja-tormipääsut.
Teema: Poliitikud
Džambõn Batmönh [dž'ambõn b'atmönh] (Жамбын Батмөнх); 10. märts 1926 Mongoolia Uvsi aimakk – 14. mai 1997 Ulaanbaatar) oli Mongoolia riigipea aastatel 1984–1990. Ta astus 1948 Mongoolia Rahvarevolutsioonilisse Parteisse. 1971 valiti ta partei keskkomitee liikmekandidaadiks ning 1974 keskkomitee liikmeks. Samal ajal sai ta ka poliitbüroo liikmeks. Aastal 1973 määrati ta Keskkomitee teaduse ja hariduse osakonna juhatajaks. 1974 määrati ta Ministrite Nõukogu aseesimeheks ja seejärel esmeheks, võttes valitsusjuhi ameti Jumdžaagijn Tsedenbalilt, kellest sai riigipea. Tsedenbal tagandati tema kehvale tervisele viidates riigipea ametipostilt ja parteijuhi kohalt augustis 1984 Keskkomitee erakorralisel koosolekul. Batmönh nimetati tema asemele parteijuhi kohale ja sama aasta 12. detsembril 1984 sai temast ka Suure Rahvahuraali presiidiumi esimees (riigipea). Batmönhi üks esimesi ülesandeid vastsel ametikohal oli tervitada värsket Nõukogude Liidu Kommunistliku Partei juhti Mihhail Gorbatšovi, kes augustis 1985 tegi visiidi Ulaanbaatarisse. Gorbatšovi vastuvõtul, riiklikul banketil, kuulutas Batmönh, et Mongoolia on Nõukogude Liidu ustav liitlane tema rahu kindlustamise püüdlustes Kaug-Idas.
Teema: Mäed
Aconcagua on Andide, kogu Ameerika ning läänepoolkera kõrgeim mägi. Ta asub Lõuna-Ameerikas Argentinas, 15 km kaugusel Tšiili piirist ja 112 km kaugusel loodes Tšiili pealinnast Santiagost. See on ühtlasi maailma kõrgeim mägi väljaspool Aasiat. Kõrgus 6960 meetrit. Mäe nime päritolu on teadmata. On oletatud, et see tuleb maputše keelest või ketšua keelest. Mägironimise mõttes ei ole Aconcagua keeruline mägi. Siiski tuleb arvestada mägihaigusega, sest õhurõhk tipus on üksnes 40% sellest, mis on merepinnal. Sellepärast nõuab mägironimine aklimatiseerumist, milleks on mäel hulk sobivaid laagripaiku. Kuid lisahapnikku ei peeta vajalikuks. On tõenäoline, kuid mitte kindel, et inkad tõusid Aconcaguale juba enne eurooplaste tulekut. On teada, et inkad ronisid kõrgete mägede otsa, näiteks 6739 m kõrguse Llullaillaco vulkaani tippu Tšiili ja Argentina piiril põhja pool Atacama kandis. Aconcagual on avastatud edelanõlval 5400 m kõrgusel inka muumia. 1947 avastati Aconcagua põhja- ja lõunatipu vahelisel harjal guanako luustik ja on kahtlane, kas guanako omapäi nii kõrgele roniks.
Teema: Meditsiin
Lümfosarkoomiks (ladina keeles lymphosarcoma) nimetatakse osadel loomadel (sh inimestel) vohavat lümfisõlmede pahaloomulist kasvajat. Termin on vananenud ega ole tänapäeval enam käibel. Madudel (Colubridae, Lampropeltis getula californiae) võib lümfosarkoomi ka kõhuõõnes esineda.
Teema: Meditsiin
Nuuskpiiritus ehk ammoniaagilahus on ammoniaagi (NH3) 5-protsendiline vesilahus, mida enamjaolt kasutatakse inimeste teadvusele toomiseks. See on väga iseloomuliku terava lõhnaga, kuid värvuseta. Kõrgema ammoniaagisisaldusega vesilahus on tuntud kui salmiaakpiiritus ning seda kasutatakse majapidamises lahusti ja puhastusvahendina. Tööstuslikult kasutatakse värvides, puidu toonimiseks, aga ka happesuse regulaatorina (E527) toiduainetööstuses ja soojusjõumasinates.
Teema: Filmid
"Gia" on 1998. aasta USA biograafiline telefilm, mis räägib 1970. aastate lõpus kuulsaks saanud supermodelli Gia Marie Carangi (Angelina Jolie) elust. Film näitab tema karjääri kõrghetki ja madalpunkte, tema võitlust narkootikumidega ja tema tormilist armusuhet jumestaja Lindaga (Elizabeth Mitchell).
Teema: Linnud
Aptenodytes on lindude perekond pingviinlaste sugukonnast. Nimetus tuleb vanakreeka keelest: a/α 'ilma' pteno-/πτηνο- 'sulg' või 'tiib' ja dytes/δυτης 'sukelduja'. Sellesse perekonda kuuluvad liigid eristuvad teistest pingviinidest oma suuruse, pika peenikese noka ja värvilise sulestiku poolest. Keiser- ja kuningpingviin on kõige kauem ja kõige sügavamale sukelduvad llnnud. Nad ei ehita pesa ja munevad ainult ühe muna.
Teema: Kirjanikud
Annie M. G. Schmidt, õieti Anna Maria Geertruida Schmidt (20. mai 1911 Kapelle, Holland – 21. mai 1995 Amsterdam, Holland) oli hollandi kirjanik. Ta kirjutas mitmes žanris, ent on eelkõige tuntud lastekirjanikuna. Tema loodud tegelastest on tuntud Viplala, Jip ja Janneke jt. Mitmed tema raamatud on illustreerinud Fiep Westendorp. Schmidt suri eutanaasiat kasutades oma 84. sünnipäevale järgnenud päeval.
Teema: Meditsiin
Kõrvaltoime on mingi ravimi ehk mürgi üldiselt kahjulik toime peale kasuliku või põhilise toime. Näiteks mitmed antibiootikumid aitavad päästa organismi bakterite rünnakust, aga võivad samal ajal kahjustada maksa, neere või põhjustada rasedal loote väärarenguid. Mõju sõltub ka konkreetse inimese geenidest ja teistest tarvitatavatest ainetest. Arst peab kõiki mõjusid arvestama optimaalse ravi määramisel.
Teema: Jalgpall
Bhutani jalgpallikoondis on Bhutani rahvuskoondis jalgpallis. See loodi 1983. aastal ning liitus FIFAga 2003. aastal. 2019. aasta seisuga on koondis pidanud 85 ametlikku maavõistlust, millest on võidetud 6, viigiga lõppenud 5 ning kaotatud 74.
Teema: Meditsiin
Infektsioon ehk nakkus on seisund, mis tuleneb haigustekitajate tungimisest organismi või selle ühest piirkonnast teise. Infektsioon võib avalduda nakkushaigusena või mikroobikandlusena.
Teema: Kirjanikud
Dionysius Fabricius (sündinud Pommernis, tegutses 17. sajandil) oli, ametnik, vaimulik ja kroonik. Ta oli Viljandis katoliku vaimulik, jesuiit, Viljandi linnakiriku praost. Tema tuntuim teos on neljaosaline Liivimaa ajalugu käsitlev "Livonicae Historiae compendiosa series, in quatuor digesta partes ab anno 1158 usque ad annum 1610".
Teema: Mäed
Pidurutalagala on Sri Lanka kõrgeim mägi. Selle kõrgus on 2524 m. Mägi on kuplikujuline ning koosneb gneissidest ja graniitidest. Pidurutalagala asub Sri Lanka Keskprovintsis Nuwara Eliya ringkonnas. Ringkonna keskus Nuwara Eliya asub otse Pidurutalagala edelajalamil. Mäe otsa ei ole võimalik ronida. Mäe tipp on sõjaväebaasi maa-alal ja see on kuulutatud ülisalajaseks piirkonnaks. Mäel asuvad Sri Lanka valitsuse ja sõjaväe radarijaam ja kesksed sidesüsteemid, sealhulgas riigi peamine teleülekandejaam.
Teema: Meditsiin
Cutasept® F on desinfitseerimisvahend mikrobioloogilise aktiivsusega bakterite, seenhaiguste, tuberkuloosi, rotaviiruse ja viirushaiguste vastu, kaasa arvatud HBV, HIV, HCV. Värvitu vedelik. Kasutatakse eeskätt meditsiiniasutustes, apteegis käsimüügis. Sobib naha desinfitseerimiseks.
Teema: Poliitikud
Johann Ernst von Fock (1721/31. jaanuar 1722 Tallinn, Tallinna kubermang Venemaa keisririik – 4. september (vkj 24. august) 1782 Sagadi mõis, Rakvere kreis Eestimaa kubermang Venemaa keisririik) oli baltisaksa poliitik. Johann Ernst von Fock sündis Avanduse, Sagadi ja Võivere mõisniku Hans Heinrich von Focki (1673 – u 1739) ja Christina von Bistrami pojana. Aastatel 1774–1777 oli ta Eestimaa rüütelkonna peamees ja hiljem Eestimaa maanõunik (1782). Talle kuulusid Sagadi, Karkuse ja Kavastu mõis.
Teema: Jõed
Tassejeva (vene Тасеева) on jõgi Aasias Kesk-Siberi kiltmaal (Krasnojarski krais). Algab Birjussa ja Tšuna ühinedes, voolab valdavalt loodesse. Suubub vasakult Angarasse. Pikkus 116 km, valgla 128 000 km². Toitub valdavalt sademetest. Kõrgvesi maist septembrini (maksimumiga mais). Jääkate oktoobrist–novembrist aprilli–mai esimese pooleni. Tassejeva on laevatatav.
Teema: Kirjanikud
Abdusamet Yigit (õieti Abdussamet Yigit; sündinud 13. märtsil 1978) on Norras elav kurdi kirjanik. Ta on sündinud Põhja-Kurdistanis, Nisebini provintsi Xirabê Sosina külas. Ta on õppinud ajalugu ja filosoofiat ning on kirjutanud mitu kurdikeelset eepilist teost. Yigit kirjutab kurmandži keeles. Tema raamatud, sealhulgas "Feqiyê Teyran" ja "Şahmaran", käsitlevad kurdi kultuuri, ajalugu, religiooni, traditsioone ja mütoloogiat ning on olulised tänapäeva kurdi kultuuri mõistmiseks.
Teema: Meditsiin
Aitioloogia (ka etioloogia; kr sõnast aitia 'põhjus') on õpetus millegi või kellegi tekkimisest ja päritolust. Meditsiinis ja veterinaarias tähendab aitioloogia haigusepõhjuseõpetust ehk etioloogiat. Usundiloos, mütoloogias ja folklooris nimetatakse aitioloogiliseks nähtuste, asjade, isikute (aitioloogiline isik) tekkimisega seonduvat.
Teema: Meditsiin
Nukleaarmeditsiin on meditsiiniteaduse eriarstiabi haru, mis sisaldab haiguslike seisundite diagnoosimist, kasutades selleks ioniseerivat või mitteioniseerivat kiirgust, ultraheli või lahtiseid kiirgusallikaid (radiaktiivseid isotoope) ning kasutab samu võtteid ka haiguslike seisundite ravimisel.
Teema: Jõed
Tšadobets (vene Чадобец) on jõgi Venemaal Krasnojarski krais Kesk-Siberi kiltmaal. Voolab valdavalt läände ja edelasse, suubub paremalt Angarasse. Pikkus 647 km, valgla pindala 19 700 km². Suudme lähedal kärestikuline. Toitub lumesulasmis- ja sademeteveest. Suurvesi mais-juunis, suvel üleujutusi. Jääkate oktoobrist maini.
Teema: Jalgpall
Uganda jalgpallikoondis on Uganda rahvuskoondis jalgpallis. Uganda pole kunagi jalgpalli maailmameistrivõistlustel osalenud. Seitsmel korral on osaletud Aafrika rahvaste karikavõistlustel. Parimaks kohaks on teine koht 1978. aastal.
Teema: Filmid
"Tahte triumf" (saksa keeles "Triumph des Willens") on 1935. aastal valminud Saksamaa propagandistlik dokumentaalfilm, mille lavastaja, produtsent, monteerija ja üks stsenariste oli Leni Riefenstahl.
Teema: Meditsiin
Biomeditsiinitehnika ehk biotehnika (inglise biomedical engineering, bioengineering) on tehnikateaduste rakendamine meditsiinis ja bioloogias. Biomeditsiinitehnika valdkonda kuuluvad näiteks ultraheliuuringute tulemuste esitused arvuti ekraanil ja tehiselundite ning proteeside loomine. Tänapäeva biomeditsiinitehnika põhineb suures osas elektroonika ja infotehnoloogia laialdasel kasutamisel. Vastavalt on elektroonikas olemas spetsialiseerumise meditsiinielektroonika või biomeditsiinielektroonika haru. Meditsiinifüüsikat käsitletakse tihti eraldi või ka biomeditsiinitehnika ühe haruna. Laiemalt võttes kuuluvad biomeditsiinitehnika alla kõik bioloogias ja meditsiinis kasutatavad seadmed (meditsiiniseadmed). Terminina pole "biotehnika" eesti erialases keeleruumis levinud, küll aga on kasutusel termin "biotehnoloogia".
Teema: Poliitikud
Louise Michel (29. mai 1830 – 10. jaanuar 1905) oli prantsuse anarhist, kooliõpetaja ja meditsiinitöötaja. Tema pseudonüüm oli Clémence ja hüüdnimi Montmartre'i Punane Neitsi ja Pariisi kommuuni Punane Neitsi (la louve rouge).
Teema: Meditsiin
Meditsiiniinformaatika (ka tervishoiuinformaatika, terviseinformaatika, õenduse informaatika, kliiniline informaatika või biomeditsiiniline informaatika) on informaatika, mida rakendatakse meditsiinivaldkonnas patsientide tervishoiuinformatsiooni kasutamiseks ja käitlemiseks. See on multidistsiplinaarne ala, mis kasutab tervishoiuinfotehnoloogiat tervishoiu kvaliteedi, tõhususe (madal hind tagab parema kättesaadavuse) ning uute võimaluste arendamiseks. Seotud teadusharude hulka kuuluvad infoteadus, arvutiteadus, sotsiaalteadus, käitumisteadus, juhtimisteadus ja muud teadusharud. Ameerika Ühendriikide Rahvuslik Meditsiiniraamatukogu kirjeldab meditsiiniinformaatikat kui "interdistsiplinaarset uurimust, mis kujundab, arendab, kohandab ja rakendab infotehnoloogial põhinevaid uuenduslike tervishoiuteenuste kohaletoimetamist, käitlust ning planeerimist". See tegeleb ressursside, seadmete ja meetoditega, mida on vaja tervise ja biomeditsiini omandamisel, säilitamisel ja kasutamisel. Meditsiiniinformaatika tööriistad sisaldavad arvuteid, meditsiinijuhendeid, ametlikke meditsiinilisi terminoloogiaid, informatsiooni- ja kommunikatsioonisüsteeme. Seda rakendatakse õenduses, kliinilises meditsiinis, hambaravis, farmaatsias, rahvatervises, tööteraapias, füsioteraapias, biomeditsiiniuuringutes ja alternatiivmeditsiinis, mis on kõik loodud selleks, et täiustada patsiendi hoolduse tõhusust, veendudes, et genereeritud andmed on kõrgekvaliteedilised. Selle valdkonna rahvusvahelised standardid katab ICS 35.240.80, kus ISO 27799:2008 on üks peamisi osi.
Teema: Linnud
Kana ehk kodukana (Gallus gallus domesticus) on faasanlaste sugukonda kuuluv kodulind, kelle eellane on metsik puna-džunglikana ehk bankiva kana. Sõna "kana" käib eelkõige emase kana kohta. Isaseid kanu kutsutakse kukkedeks ja kanapoegi tibudeks. Kanu kasvatatakse peamiselt toiduks: neilt saadakse kanaliha ning kanamune. Kanade lennuvõime on piiratud ning nad on suhteliselt väheintelligentsed (nad ei otsi võimalust takistusest mööda pääseda). Kana kodustati Kagu-Aasias. Kodustamise eesmärk polnud munade saamine, sest bankiva kana muneb 5–8 muna aastas ja see pole piisav põhjus kedagi kodustada. Kanad kodustati hoopis sportlikel eesmärkidel: kukevõitluse pärast. Alles hiljem hakkasid inimesed kanu munasaagi põhjal valima. Kanad levisid järjest lääne poole ja jõudsid Kreekasse umbes 5. sajandil eKr. Egiptuses mainiti juba 18. dünastia ja Thutmosis III ajal "lindu, kes muneb iga päev". Vanas Roomas olid kanad juba üldlevinud. 2003. aasta seisuga on maailmas üle 24 miljardi kana. Nad on kõige arvukamad linnud.
Teema: Jalgpall
Kõrgõzstani jalgpallikoondis on Kõrgõzstani rahvuskoondis jalgpallis. Kõrgõzstan on Kesk- ja Lõuna-Aasia jalgpalliliidu liige, mis kuulub omakorda Aasia Jalgpalli Konföderatsiooni.
Teema: Poliitikud
Karl Johann (John) von Hueck (6. (ukj 18. juuli) 1844 Tartu – 8. oktoober 1925 Tallinn) oli Munalaskme mõisnik, Tallinna linnapea aastail 1895–1905. Karl Johanni vanemad olid Karl Ferdinand von Hueck (15. (ukj 27. veebruar) 1811 – 3. (ukj 15. august) 1889; põllumees, Munalaskme mõisnik, genealoog) ja Charlotte von der Borg (3/14. aprill 1819 Viljandi – (20. jaanuar/2. veebruar 1909). Karl Johann von Hueck õppis Tallinna kubermangugümnaasiumis ja 1864. aastal Tartu ülikoolis ökonoomiat, kuid jättis õpingus pooleli ja reisis Saksamaal ja hakkas isa eeskujul põllumeheks, Laitse ja Kukruse mõisa rentnikuna, ning oli ka aastatel 1868–1870 ka Eestimaa aktsiisivalitsuse piirkonnainspektoriks. Abiellumise järel 1870. aastal võttis üle Tuudi mõisa pidamise, Karuse kihelkonnas Läänemaal ja 1876. aastal isalt saadud Munalaskme mõisa, Nissi kihelkonnas Harju kreisis. Karl Johann von Hueck oli Eestimaa Põllumajandusühingu tütarseltsi asutaja 1872. aastal ja selle Läänemaa seltsi asepresident, 1875–1879 president, kellena pani aluse Läänemaa põllumajandusnäituste korraldamisele Lihulas ja Haapsalus. Aastatel 1890–1895 oli Karl Johann von Hueck Eestimaa Aadli Krediitkassa raamatupidaja abi ja Vastastikuse Kindlustusseltsi president, 1891–1894 Eestimaa Põllumajandusühingu sekretär, Eestimaa Aiandusseltsi esimees (hiljem auliige). Ta oli ka kihelkonnakohtunik ja alates 1896. aastast Tallinna-Haapsalu kohturingkonna aurahukohtunikuna. 1882. aastast elas Hueck peamiselt Tallinnas, 1882. aastal oli Hueck Tallinna linnavolinik. 1895. aasta veebruaris valiti Hueck Tallinna linnapeaks. Linnapeana hoolitses Hueck eriti parkide ja haljasalade rajamise eest. Hueckil oli suur roll linnapeana Eestimaa Põllumajandusühingu näitusehoone püstitamisel Tallinnas, Näituse väljakul 1896. aastal, kus hakkasid regulaarselt toimuma suured Tallinna põllumajanduse-, käsitöö- ja tööstusnäitused. Laialdaste huvide ja tutvusringkonnaga Hueck oli 1896. aastal Tallinnas peetud Eesti VI üldlaulupeo pidukomitee p
Teema: Jalgpall
FIFA aasta jalgpallur oli rahvusvahelise jalgpalliliidu FIFA aunimetus, mida anti aastatel 1991–2009 maailma parimale meesjalgpallurile ja 2001–2015 parimale naisjalgpallurile. Auhinna saajad valiti rahvuskoondiste peatreenererite ja kaptenite poolt, kellel kõigil oli kolm häält; esimene oli väärt viis, teine kolm ja kolmas ühe punkti. Meeste seas olid kõige edukamad brasiillane Ronaldo ja prantslane Zinédine Zidane, kes pälvisid aunimetuse kolm korda. Naiste seas said selle aunimetuse brasiillanna Marta viis ja sakslanna Birgit Prinz kolm korda. 2010. aastal ühendati FIFA aasta jalgpalluri ja Euroopa aasta jalgpalluri aunimetus ning edaspidi sai maailma parim meesjalgpallur auhinna "FIFA Ballon d'Or". Alates 2016. aastast, mil aunimetused taas lahutati, saab parim meesjalgpallur aunimetuse "FIFA parim meesmängija" ja parim naisjalgpallur aunimetuse "FIFA parim naismängija".
Teema: Jõed
Shkumbin (ka Shkembi) on jõgi Albaanias, mis saab alguse Valamara mäestikus ja voolab lääne suunas suubudes Aadria merre. Jõe pikkus on umbes 181 km ja valgla pindala 2444 km². Shkumbin voolab läbi nii mägiste kui ka tasaste alade ning läbib mitmeid linnu ja külakesi. Suurimad jõeäärsed linnad on Elbasan ja Peqin. Jõgi on majanduslikult tähtis: seda kasutatakse põllumajanduses, kalanduses ja mõnes kohas ka väikeste hüdroelektrijaamade jaoks. Shkumbini kallastel ja ümbruses on rikkalik looduskeskkond, kus leidub erinevaid taimeliike, linnuliike ja kalu. Mõned alad on looduskaitse all, et hoida jõe looduslikku voolurežiimi ja kaitsta elupaiku.
Teema: Poliitikud
Georgi Ivanov Markov (bulgaaria keeles Георги Иванов Марков; 1. märts 1929 Sofia – 11. september 1978 London) oli Bulgaaria dissident ja kirjanik. Aastal 1969 põgenes Markov Suurbritanniasse, kus hiljem töötas ajakirjanikuna BBC-s, raadiojaamas Vaba Euroopa ja Deutsche Welles. Markov tapeti vihmavarjutorkega, mille otsas oli mürgikapsel ritsiiniga.
Teema: Linnud
Phorusrhacidae on väljasurnud klaad suuri karnivoorseid lennuvõimetuid linde, kes pesitsesid kainosoikumi ajal Kesk- ja põhiliselt Lõuna-Ameerikas. Titanis walleri fossiile on leitud ka Texasest ja Floridast.
Teema: Jõed
Suurvee pulsi kontseptsioon selgitab, kuidas perioodiline üleujutus ja põud (suurvee pulss) kontrollivad vee, toitainete ja organismide lateraalset vahetust peajõe (või järve) ja sellega seotud lammi vahel. Iga-aastane suurvee pulss on jõe ökosüsteemi kõige olulisem ja bioloogiliselt produktiivseim tunnus, kirjeldades vee liikumist, levikut ja kvaliteeti jõgede ökosüsteemides ning dünaamilist vastasmõju vee ja maa üleminekuvööndis. See kontseptsioon vastandub varasematele ökoloogilistele teooriatele, mis pidasid üleujutusi katastroofilisteks sündmuseks.
Teema: Poliitikud
Judah Philip Benjamin (6. august 1811 – 6. mai 1884) oli USA ja Suurbritannia poliitik. Ta oli teine juudist Ameerika Ühendriikide senaator ja esimene Põhja-Ameerika riigi (Ameerika Riikide Konföderatsiooni) valitsuse juudist liige. Ta oli ainus Konföderatsiooni valitsuse liige, kes suutis vältida vangistamist ja maalt põgeneda.
Teema: Linnud
Mustpugu-rästas (Turdus ruficollis) on rästaslaste sugukonda kuuluv lind. Eestis on ta eksikülaline. Mustpugu-rästas jaguneb kaheks alamliigiks, mida viimasel ajal peetakse pigem eraldi liikideks: mustpugu-rästas (Turdus ruficollis atrogularis või Turdus atrogularis) punapugu-rästas (Turdus ruficollis ruficollis või Turdus ruficollis)
Teema: Jalgpall
Bulgaaria Jalgpalliliit (BFU) (bulgaaria keeles Български футболен съюз, БФС, Bŭlgarski futbolen sŭyuz) on Bulgaaria jalgpalli katusorganisatsioon, mis korraldab kohalikke jalgpallimeistrivõistlusi (sh Parva Liga), haldab eri koondisi (sh esinduskoondist).
Teema: Linnud
Papagoilised (Psittaciformes) on linnuselts, mis on levinud peamiselt neotroopilises, paleotroopilises ja austraalses kliimavöötmes. Papagoiliste seltsi kuulub 372 liiki ja 82 perekonda. Neid iseloomustavad suur ja tugev nokk, püstine kehahoiak ja tugevad jalad. Paljud papagoid on värvikirevad. Papagoid elavad peamiselt ekvatoriaalsetes vihmametsades, ent ka mägipiirkondades (nt kea) ja asulates (nt kaeluspapagoi). Papagoide tavatoidu alla kuuluvad seemned, puuviljad, pähklid, taimenektar ja noored taimed. Papagoid pesitsevad enamasti puuõõnsustes. Nad on üldiselt väga targad, näiteks suudavad papagoid jäljendada hääli. Peamiselt ohustab papagoisid üha suurenev lemmikloomakaubandus. Kuna papagoid on väga populaarsed lemmiklinnud, on neil suur oht langeda röövpüügi ohvriks. Samuti püütakse papagoisid selleks, et nende sulgedest valmistada ehteid ja kostüüme.
Teema: Linnud
Kaur (Gavia) on veelindude perekond, kauriliste seltsi kaurlaste sugukonna ainuperekond, kuhu kuulub 5 liiki. Kaurid on levinud Põhja-Ameerikas ja Põhja-Euroopas. Kauride suurus on võrreldav kas suure pardi või väikese hanega, välissiluett sarnaneb eriti viimastega, kui kaur ujub. Kauride sulestik koosneb mustadest ja valgetest toonidest, pea ja kael on mõnel liigil hallikas. Kõikidel liikidel on nokk odakujuline. Kaurid on veelise keskkonnaga hästi kohanenud linnud. Kogu nende elu möödub vees, välja arvatud emaste haudeperiood. Nad on väga head sukeldujad, toiduks püüavad muu hulgas kalu ja limuseid. Kaurid suudavad vee all olla 3-5 minutit järjest ning läbida selle aja jooksul 500-800 meetrit. Kaurid elutsevad püsivate paaridena, pesa teevad nad otse veepiiril asuvatele mätastele. Poegi on ainult kaks korraga.
Teema: Jõed
Pinega [p'inega] (vene Пинега) on jõgi Euroopas Põhja-Venemaal Arhangelski oblastis. Voolab ülemjooksul põhja ja loodesse, alamjooksul pöördub edelasse ja läände. Suubub paremalt Dvinasse. Jääkatte all oktoobri lõpust või novembri algusest kuni aprilli lõpuni. Viimane suurem lisajõgi enne Dvina suubumist Põhjamerre. Pikkus 779 km. Nõukogudeaegsest elust Pinega kallastel on kirjutanud mitu raamatut Fjodor Abramov. Tuntum on neist raamat "Prjaslinid".
Teema: Linnud
Nesoenas rodericanus on kunagi India ookeanis Maskareenides asuvat Rodriguese saart asustanud endeemne, nüüdseks välja surnud tuviliik perekonnast Nesoenas. Liik on kirjeldatud mõnede subfossiilsete luude (rinnak ja kaks jooksmeluud) ning kirjelduste järgi François Leguat' (1708) ja Julien Tafforet' (1726) tekstides.
Teema: Jalgpall
Kongo Demokraatliku Vabariigi jalgpallikoondis on Kongo Demokraatliku Vabariigi rahvuskoondis jalgpallis. Kongo Demokraatliku Vabariigi jalgpallikoondis (tollase nimega Sairi jalgpallikoondis) jõudis 1974. aasta jalgpalli maailmameistrivõistluste finaalturniirile, kuid alagripist edasi ei jõudnud. 1968. ja 1974. aastal on koondis tulnud Aafrika meistriks.
Teema: Filmid
"Sõnum naabritele" on 2005. aasta Eesti animafilm. Filmi režissöör on Priit Tender. Filmi tootis Eesti Joonisfilm. Film räägib televiisorite parandajast Antist, kes ühel päeval läheb hulluks ja leiab, et maailm vajab parandamist.
Teema: Poliitikud
Georg Detlof von Uexküll (ka Jürgen Detlof von Uexküll; ristitud 16. oktoober (vkj 6. oktoober) 1668 Tallinnas; surnud 1710) oli baltisaksa mõisnik ja poliitik ning Rootsi sõjaväelane (major). Georg Detlof von Uexküll sündis Vigala, Mõniste, Pikavere ja Pühajärve mõisniku Hans Jürgen von Uexkülli ja Marie von Broel-Plateri pojana. Ta teenis Rootsi armees, kus sai majori auastme. Aastail 1709–1710 oli ta Eestimaa rüütelkonna peamees. Talle kuulusid Vigala, Mõniste ja Pikavere mõis.
Teema: Kirjanikud
Arhip Georgijevitš Abaginski (õieti Kudrin; luuletajanimi Abaginski; vene Архип Георгиевич Абагинский (Кудрин); jakuudi Архыып Георгиевич Кудрин-Абаҕыыныскай, luuletajanimi Абаҕыыныскай; 20. jaanuar (7. jaanuar) 1907 Abaga küla, praegune Oljokminski uluss – 22. september 1960 Jakutsk) oli jakuudi luuletaja.
Teema: Meditsiin
Nutukramp (inglise keeles breath-holding spells) on lühiajaline krambihoog lastel, millega võib kaasneda ka teadvusekaotus ja nahatooni muutumine sinakaks. Laps tõmbab kopsud õhku täis, et täiel kõril nutma hakata, kuid järgneb hoopis vaikus. Lapse hingamine seiskub, ta kaotab teadvuse ning keha tõmbub kas krampi või vajub hoopis lõdvalt kokku. Tavaliselt väljendub nutukramp atoonilise krambina, see tähendab, et laps kaotab teadvuse ja vajub lõdvaks. Võib aga esineda ka toonilis-kloonilisi krampe. See tähendab, et laps kaotab teadvuse, tõmbub kangeks ja pärast seda järgneb klooniline faas, kus kätes ja jalgades tekivad tõmblused. Nutukrampe esineb umbkaudu 5% lastel. Enamasti esineb see lastel vanuses 6 kuud kuni 2 aastat ning enamik lapsi on neljandaks eluaastaks sellest välja kasvanud. Krambihoogude sagedus võib varieeruda mõnest korrast aastas kuni mõne korrani päevas, tavaliselt on aga nutukrambi esinemissagedus paar korda nädalas. Nutukramp võib kesta poolest minutist kuni üle minuti. Pärast krambihoogu on laps esialgu unine ja uimane ning läheb veidi aega, enne kui taastub krambieelne seisund. Enamasti kutsub esile nutukrambi kas äkiline valu (nt laps lõi end ära, kukkus vms) või emotsionaalne läbielamine (solvumine või viha). Nutukrambi tekkepõhjus ei ole teada, kuid uuringutega on kindlaks tehtud, et see on ohutu ega tekita ajukahjustust. Kuigi nutukrambi ravi puudub, tuleks last kindlasti näidata neuroloogile, et välistada mõni tõsisem haigus.
Teema: Jalgpall
India jalgpallikoondis on India rahvuskoondis jalgpallis. India ei ole kunagi jõudnud maailmameistrivõistluste finaalturniirile, kuid 1950. aastal loobuti osalemisest. Põhjuseks oli kulukas reis, aga ka see, et FIFA keelas paljajalu jalgpalli mängimise. Neljal korral on osaletud olümpiamängude jalgpalliturniiril. 1956. aastal jõuti poolfinaali ja saavutati 4. koht.
Teema: Poliitikud
José Manuel Durão Barroso, GCC (sündinud 23. märtsil 1956 Lissabonis) on Portugali poliitik. Aastatel 2004–2014 oli ta Euroopa Komisjoni president. 1992–1995 oli ta Portugali välisminister ja 2002–2004 Portugali peaminister.
Teema: Linnud
Loorkakk (Tyto alba) on maailmas kõige laiema levikuga kakuline ja üks enim levinud linnuliike. Teda võib kohata igal pool peale polaar- ja kõrbealade, suurema osa Aasia ning Ameerika ja Euraasia põhjaosa. Eestis on ta eksikülaline. Loorkaku alamliike eristatakse erinevate allikate põhjal 20–30.
Teema: Meditsiin
Meditsiiniline biokeemia on biokeemia haru, mille ülesanneteks on raku ehituskomponentide koosseisu, struktuuri ning funktsioonide iseloomustamine molekulaartasemel ning selle info seostamine inimorganismi normaalse ja patoloogilise seisundiga. Meditsiinilise biokeemia praktilise meditsiini jaoks otseste väljundite seas on: haiguste patogeneesi molekulaarmehhanismide tuvastamine; ravi (sh ensümo- ja kemoteraapia) teadusliku baasi loomine; uute ravimite efektiivsuse/toksilisuse hindamine nende metabolismi, toime- ja detoksikatsiooni- mehhanismide detailse tuvastamise alusel; tervisliku toitumise põhimõtete väljatöötamine organismi erinevate seisundite ja arengustaadiumite jaoks (rasedus, imetavad emad, vastsündinud, imikud, lapsed, täiskasvanud, vanurid, mehed, naised); vere, uriini, väljaheidete, sülje, rinnapiima, higi, seljaajuvedeliku, biopsiaproovide biokeemiliste uuringute teostamine (diagnostika), et uuringutulemuste ja kliiniliste sümptomite baasil: oleks tagatud täpne diagnoos; selguks haiguse põhjus; toimuks haiguse kulu adekvaatne prognoos; rakenduks tõepoolest adekvaatne ravi; oleks tagatud ravitulemuste adekvaatne hindamine. meditsiinilise biokeemia uusimate fundamentaalsete kontseptsioonide/meetodite rakendamine kliinilises töös. Meditsiiniline biokeemia uurib biokeemilise indiviidi biomolekule järgnevalt: bioelemendid aminohapped inimorganismis peptiidid inimorganismis valgud inimorganismis süsivesikud inimorganismis lipiidid inimorganismis nukleotiidid ja nukleiinhapped ensüümid inimorganismis koensüümid inimorganismis antioksüdandid inimorganismis vitamiinid inimorganismis lipoproteiinid inimorganismis apoproteiinid inimorganismis liitvalgud inimorganismis segamakromolekulid inimorganismis mikroelemendid inimorganismis geeniretseptorid inimorganismis hormoonid inimorganismis jpt biomolekulid.
Teema: Poliitikud
Tegemist on korea nimega; perekonnanimi on Kim. Kim Chŏng-il (ka Gim Jeong-il, Kim Jong-il või Kim Jong Il, korea keeles 김정일, 16. veebruar 1941 Vjatskoje – 17. detsember 2011) oli Korea RDV kommunistlik juht. Kim Chŏng-il oli riigipea alates 1994. aastast, mil päris ameti oma isalt Kim Il-sŏngilt. See oli kommunistlikus riigis esimene dünastiline võimupärimine. Ehkki teda hüüti ametlikult armastatud juhiks, puudus tal isa karisma. 1997. aasta oktoobris sai temast valitseva Korea Töölispartei peasekretär. Samal ajal valitses riigis nälg. 1960. aastate algusest pidas Kim Chŏng-il tähtsaid riigiameteid. 1974. aastal nimetati ta poliitbüroo liikmeks ja 1980. aastal selle presiidiumi liikmeks. 1991. aastal määrati Kim Chŏng-il relvajõudude ülemjuhatajaks, kuigi tal puudub sõjaväeline koolitus. Läänes usutakse, et 1970.–1980. aastatel korraldas ta terroriaktsioone, seetõttu tekitas tema võimuletõus teatud kartusi. Oletati, et seoses viletsa tervisega valmistus Kim Chŏng-il võimu üleandmiseks oma noorimale pojale Kim Chŏng-un-ile. Kim Chŏng-il on käinud välisvisiitidel Hiinas ja Venemaal. Lennukartuse tõttu reisis ta Hiinasse (2000., 2004. ja 2010. aastal) ja Venemaale (2001., 2002., 2011. aastal) soomustatud rongiga. 2011. aasta 17. detsembri hommikul sai ta oma rongis infarkti ja suri.
Teema: Mäed
Cho Oyu (tiibeti jo bo dbu yag, hiina 卓奥友山 Zhuó'àoyǒu Shān) on mägi Aasias Himaalajas. Asub Džomolungmast loodes. Kõrgus 8188 meetrit (kõrguselt 6. mägi maailmas). Cho Oyut peetakse kõige kergemini vallutatavaks kaheksatuhandeliseks mäetipuks.
Teema: Poliitikud
Johann Ludwig Ferdinand von Cube (vene Леонтий Иванович Кубе) ; 16. märts 1788 Tirza Tirza kihelkond Valga kreis Liivimaa kubermang Venemaa keisririik – 8. mai 1855 Riia Liivimaa kubermang Venemaa keisririik) oli baltisaksa päritolu Venemaa keisririigi riigitegelane. Ludwig von Cube sündis 1788. aastal Tirzas, Tirza-Velēna pastori Johann Christlieb von Cube (1740–1799) peres. Õppis Võnnu kreisikoolis ja 1804–1807 Tartu ülikoolis õigusteadust, 1816. aastast õigusteaduse doktor, Pärnu sillakohtu notar, 1814. aastast Riia kreisifiskaal, 1817−1821 Liivimaa kubermanguprokurör, 1822–1855 Liivimaa kroonupalati president ja 1852. aastast ka Liivimaa kubermangu asekuberner. Ta oli keiser Aleksander I ja Nikolai I aegne Liivimaa kubermangu asekuberner 6. juunist 1821 kuni 14. juulini 1852 ja Liivimaa kroonupalati president. 1824. aastast oli ta Riia Püha Jakobi kiriku ülemkirikueestseisja, 1836. aastast tõeline riiginõunik, 1851. aastal tunnustati teda Püha Anna ordeni I klassi ordeniga. Ta oli Mazbrenguļi mõisa pandimõisnik ja Uduvere, Saare ja Kilingi mõisa rentnik. Ta immatrikuleeriti 1822. aastal koos vend Friedrich Gustav von Cubega (1782–1849) Saaremaa rüütelkonna aadlimatriklisse nr 18 all.
Teema: Jalgpall
Rwanda jalgpallikoondis on Rwanda esindusmeeskond jalgpallis. Meeskond on FIFA maailma edetabelis 137. kohal (september 2018). Kõrgeim koht on olnud 78. (detsembris 2008). Koondis on ühe korra kvalifitseerunud Aafrika karikavõistlustele (2004. aastal), kuid alagrupist edasi ei pääsenud. Kõige rohkem väravaid Rwanda koondises on löönud koondise kapten Olivier Karekezi.
Teema: Kirjanikud
Laxmi Prasad Devkota (nepali keeles लक्ष्मीप्रसाद देवकोटा; 12. november 1909 Nepal – 14. september 1959) oli nepali luuletaja ja proosakirjanik (sealhulgas näitekirjanik).
Teema: Mäed
Kékes (ungari keeles 'sinakas') on mägi Mátra mägedes. See on Ungari kõrgeim punkt (1015 m üle merepinna). Mägi on oluline turismisihtkoht, kus on mitmeid mäesuusatamisradu ja hotelle. Mäel asuvad ka sanatoorium ja televisioonimast. Kuni tipuni on ehitatud jalgrattatee.